CELEX: 62015TN0394
Language: sk
Date: 2015-07-17 00:00:00
Title: Vec T-394/15: Žaloba podaná 17. júla 2015 – KPN/Komisia

14.9.2015   
            
            
               SK
            
            
               Úradný vestník Európskej únie
            
            
               C 302/67
            
         Žaloba podaná 17. júla 2015 – KPN/Komisia
   (Vec T-394/15)
   (2015/C 302/83)
   Jazyk konania: angličtina
   
      Účastníci konania
   
   
      Žalobca: KPN BV (Haag, Holandsko) (v zastúpení: J. de Pree a C. van der Hoeven, lawyers)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Komisie C(2014) 7241 final z 10. októbra 2014, ktorým sa koncentrácia vyhlasuje za zlučiteľnú s vnútorným trhom a Dohodou o EHP (vec M.7000 – Liverty Global/Ziggo), a
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod je založený na porušení článku 2 a článku 8 nariadenia (ES) č. 139/2004 (1) v tom, že Komisia sa dopustila zjavne nesprávneho posúdenia pri posúdení vertikálnych účinkov koncentrácie na trhu športových televíznych kanálov Premium Pay TV.
            
         
               2.
            
            
               Druhý žalobný dôvod je založený na porušení článku 296 ZFEÚ v tom, že Komisia neuviedla dôvody, pre ktoré neposúdila možné vertikálne protikonkurenčné účinky na trhu športových televíznych kanálov Premium Pay TV.
            
         
               3.
            
            
               Tretí žalobný dôvod je založený na porušení článku 2 a článku 8 nariadenia (ES) č. 139/2004 v tom, že Komisia sa dopustila zjavne nesprávneho posúdenia v rozhodnutí v súvislosti s úlohou a vplyvom, ktoré zohrával pán Malone v ostatných podnikoch pôsobiacich na tých istých trhoch.
            
         
      (1)  Nariadenie Rady (ES) č. 139/2004 z 20. januára 2004 o kontrole koncentrácií medzi podnikmi (Nariadenie ES o fúziách) (Ú. v. EÚ L 24, s. 1; Mim. vyd. 08/003, s. 40).